google/wiki40b huggingface dataset:
Showbiz eller hvordan bli kjendis på en-to tre!

Handling

Eventyret om Askesladden og gullslottet – som han i lufta i moderne utgave. Handlingen er lagt til 1989 og Askeladden roter nå i søpla i stedet for å rote i asken.

Soundtrack

Soundtracket ble utgitt på en LP.
Terenthina

Utseende

Nokså små (vingespenn 25-30 millimeter) stjertvinger. Bakvingen har én lang og tynn og én kortere stjert, i tillegg er selve bakhjørnet gjerne litt uttrukket. Undersiden er brun med hvite eller kremgule tegninger og en stor, oransje flekk ved bakvingens bakhjørne.

Levevis

De lever i regnskog og tåkeskog. De voksne sommerfuglene besøker gjerne blomster, og gir seg god tid mens de vandrer rundt mellom blomstene. De holder bakvingene i bevegelse (gnissende bevegelser) hele tiden. Dette kan være for å gjøre eventuelle fiender oppmerksomme på stjertene og øyeflekken ved vingenes bakhjørne, som danner et "falskt hode". Imidlertid viser også arter som hverken har stjerter eller øyeflekk en lignende atferd, så det er sannsynlig at forklaringen er en annen.

Utbredelse

Disse artene er utbredt i Mellom- og Sør-Amerika.
Skogsfugljakt

Skogsfugljakt er jakt på artene storfugl (Tetrao urogallus), orrfugl (Lyrurus tetrix) og jerpe (Bonasa bonasia), som er skoghøns. Jakta drives som støkkjakt, fortrinnsvis med stående fuglehund, men jegeren kan også støkke fuglen selv. Utpå høsten drives det også toppjakt på skogsfugler, fortrinnsvis med treskjellende hund.
I Norge er skogsfugljakt tillatt i tidsrommet 10. september–23. desember i perioden 2012–2017 (jfr. Forskrift om jakt- og fangsttider, 2012-2017).
Hairspray (2007)

Hairspray er en amerikansk drama/komedie/musikal-film fra 2007. Filmen har skuespillere som John Travolta, Michelle Pfeiffer, Christopher Walken, Amanda Bynes, Zac Efron, Queen Latifah og mange andre. Filmen er basert på Broadwaymusikalen Hairspray fra 2002, som igjen var basert på John Waters'  dansekomedie fra 1988 med samme navn. 
Filmen utspiller seg i Baltimore i 1962 og handler om den overvektige tenåringsjenta Tracy Turnblad (Nikki Blonsky) som elsker å danse. Musikalen følger hennes ferd mot  å bli en av danserne på den lokale tv-stasjonens ungdomsprogram The Corny Collins Show. Hun blir tatt inn og ligger godt an til å vinne Little Miss Hairspray-kåringen, til hoveddanser Amber von Tussle (Brittany Snow) og moren Velma von Tussles (Michelle Pfeiffer) store forskrekkelse, fordi vinneren av kåringen blir hoveddanser på tv-programmet. Tracy blir også involvert i kampen mot raseskille og segregering, og hun må velge mellom å danse på tv eller å stå sammen med de nye afro-amerikanske vennene hennes, Seaweed  J. Stubbs (Elijah Kelley), Inez Stubbs (Taylor Parks) og moren deres Maybelle "Motormouth" Stubbs (Queen Latifah) som ble utestengt fra tv-stasjonen av Velma von Tussle.
Plantevernbygningen

Plantevernbygningen er en bygning ved Norges miljø- og biovitenskapelige universitet på Ås.

Bygningen het opprinnelig Fellesbygget og ble oppført i 1958. Arkitekter var Grimsgaard & Øien. Seks ulike institusjoner flyttet inn i det nye bygget, blant annet Statens viltundersøkelser, og Statens plantevern. De andre institusjonene har flyttet ut, men Statens plantevern er nå en del av Bioforsk (Bioforsk Plantehelse), og holder fortsatt til i bygningen. Etter omfattende ombygging, ble bygningen gjenåpnet med nytt navn 1. juni 2004.
Xystochroma

Utseende

Middelsstore, avlange, stort sett grønnlig metallisk fargede trebukker. Hodet er ikke påfallende forlenget. Antennene er middels kraftige og omtrent så lange som kroppen. Pronotum er rundet, litt knudrete, med en tann midt på hver sidekant. Dekkvingene er noe avsmalnende bakover, ofte med en mørk lengdestripe. Beina er lange og slanke, lårene gjerne mer eller mindre rødlige.

Levevis

Larvene utvikler seg i ved av løvtrær.

Utbredelse

Slekten er utbredt i Mellom- og Sør-Amerika, fra Mexico (Veracruz) i nord til det sørlige Brasil i sør.
Orthomegas

Utseende

Store (lengde opptil 90 millimeter), avlange, brunlige eller rødbrune trebukker. Antennene er omtrent så lange som kroppen, fasettøynene er store og nyreformede. Pronotum er betydelig bredere enn langt og har vanligvis kraftige pigger langs ytterkanten. Beina er forholdsvis lange og slanke. Hos noen av artene har hannene forstørrede kjever (mandibler).

Levevis

Artene lever i tropisk eller subtropisk skog.

Utbredelse

Slekten er utbredt i Sør- og Mellom-Amerika.
Kor 21

Kor 21 er et blandet kor og ble startet i 1991. Koret har sitt navn fra Oslos gamle bydel 21, Grefsen-Kjelsås.
I 2013 overtok Knut Harald Rydning som korets dirigent, og de har siden hatt både vårkonserter, julekonserter, deltatt i det lokale kulturarrangementet Elvelangs langs Akerselva, og i 2014 fremførte de sammen med Kammerkoret Utsikten Missa Criolla av Ramirez. Tidligere har de blant annet deltatt i en større konsert på Oslo rådhus oghøsten 2012 fremførte de sammen med Ullern kammerkor og solister Carmina Burana av Orff. Koret, som har et trofast hjemmepublikum, identifiserer seg i hovedsak som et bydelskor, men det er ingen spesielle krav om bydeltilhørighet for å kunne være med. Øvinger foregår på Kjelsås.
Kor 21 er medlem av Norges Korforbund og hadde per desember 2015 crka 45 medlemmer.
Cydippa

Utseende

En middelsstor, avlang, blankt rødoransje bladbille, dekkvingene bredt blåsvarte langs kanten. Hunnen er betydelig større enn hannen. Dekkvingene er kraftig forkortede, litt sprikende bak, og dekker bare roten av bakkroppen. Antennene er noe kraftige, nesten så lange som kroppen hos hannen, rundt halvparten så lange som kroppen hos hunnen.Hodet er rundet med små fasettøyne. Pronotum er avrundet firkantet, mye bredere enn langt. Beina er forholdsvis lange og kraftige.

Levevis

Både larvene og de voksne (imago) er planteetere.

Utbredelse

Arten er utbredt i Australia.
NM i svømming langbane 1991

NM i svømming langbane 1991 ble arrangert i Namsos 21.-23. juli 1991.
Rock Around the Box

Rock Around the Box er et musikkalbum med Teencats, utgitt i 1991.
Joel Campbell

Landslaget

Han ble tatt ut i Costa Ricas tropp til VM i fotball 2018 i Russland.
Vinlus

Utseende

Vinlus er vanligvis omkring én millimeter lang. Størrelsen kan variere. Den er blekt farget. De vingede formene (alatae) har store, skjøre vinger. Vinlus mangler «rørene» oppe på bakkroppen som de fleste bladlus har.

Skadedyr

Det er vinlusene som lever på rotsystemet til planten som er den alvorligste trusselen. De sprøyter inn et stoff i røttene som til sist hindrer vanntilførselen til planten. De som danner galler på bladene utgjør ingen alvorlig trussel for planten.
Den var opprinnelig utbredt i Nord-Amerika, men ble ved et uhell innført til Europa på 1860-tallet, da botanikere i viktorianske England plantet amerikanske vinstokker. Amerikanske vindruer (druestokker) var resistente mot vinlus, men det var ikke de europeiske. Resultatet ble at store deler av de europeiske vingårdene ble ødelagt. På slutten av 1800-tallet truet den med å rasere europeisk vindyrking fullstendig. Løsningen var å pode inn europeiske druesorter på amerikanske vinstokker. Enkelte vinkjennere hevder at dette førte til at kvaliteten på europeisk vin sank merkbart. Først etter andre verdenskrig, på 1950-tallet var de europeiske vingårdene var på det nivået de var før vinlus-angrepet.
Akershus Stiftsoverrett

Akershus Stiftsoverrett var en stiftsoverrett opprettet 1797 og i funksjon til 1867.
Yle X3M

Yle X3M er en svenskspråklig radiokanal i Finlands statlige selskap for fjernsyn og radio, Yle. Kanalen er en del av programtilbudet til Svenska Yle. Radiokanalens målgruppe er ungdom og unge voksne. Programtilbudet har et sterkt innslag av pop- og spesialmusikk.
Bringåkertunnelen

Oppgradering

I 2016 og 2017 skal tunnelen oppgraderes med fjellsikring, tekniske rom, ny belysning, LED-skilt, kameraovervåking og nye vifter. Jobben skal være utført innen sommeren 2017.
Holmlia Sportsklubb

Holmlia Sportsklubb (Holmlia SK) stiftet oktober 1983 er et norsk idrettslag fra Holmlia i Oslo. Holmlia SK har idrettsgrupper innen fotball, håndball, innebandy, basketball, turn, dans og ballett. Fotballaget spiller pr. 2018 på seniornivå i 4. divisjon.
Holmlia SK har pr. 2011 vunnet totalt 6 NM-gull i innebandy, for kvinner i 2001, 2002, 2003, 2008 og 2011 og for menn i 1995.
Vandrende blad

Utbredelse

Hovedutbredelsen er i tropiske strøk, sør og øst i Asia. Ingen arter finnes naturlig i Norge.

Utseende

Vandrende blader store insekter, mellom 3 og 11 cm lange. De har godt utviklede bein. De mestre i kamuflasje. De fleste arter ligner blad og går i ett med vegetasjonen.

Levevis

Spøkelsesinsektene er mestere i kamuflasje, både i farge og utseende. De er for det meste aktive i mørke og sitter vanligvis ganske rolig om dagen. Blir de skremt sitter de ofte helt stille og de kan være svært vanskelige å oppdage. Selv om de er plassert i ganske nær slekt med gresshopper kan de ikke hoppe slik som gresshoppene.
Vandrende blad har ufullstendig forvandling, overgang fra nyklekt larve (nymfe) til det voksne kjønnsmodne insektet går gradvis gjennom flere hudskift (nymfestadier). Eggene slippes rett på bakken.
Fylkesvei 1278

Fylkesvei 1278 går mellom Løken og Olberg skole i Trøgstad kommune. Veien er 4,0 km lang.
Frem til 2019 hadde veien betegnelsen Fylkesvei 763.
Olav Råstad

Karriere

Råstad startet sin karriere hos Harstad IL hvor han var til 1998. Derfra meldte han overgang til Tromsø IL hvor han spilte rundt 50 kamper og skåret tre mål fra 1999 til 2001. I 2002 gikk han videre til Bodø/Glimt hvor han fikk tilsammen 126 kamper. Råstad gikk videre til Hamarkameratene den 25. februar 2009 etter en kort møtevirksomhet rundt overgangssummen med Bodø/Glimt. 
Gjennom at Hamarkameratene rykket ned til andredivisjon høsten 2009 ble Råstad fristilt og kunne lete etter andre klubber selv om han fortsatt var ønsket av Hamarlaget. Valget falt til slutt på Steinkjer Fotballklubb, som han signerte en fireårskontrakt for den 21. desember 2009, undervise på Steinkjer videregående (spisset toppfotball) som talentutvikler
Fylkesvei 2102

Fylkesvei 2102 går mellom Stræte og Strandli i Våler kommune. Veien er 4,7 km lang.
Frem til 2019 hadde veien betegnelsen Fylkesvei 498.
Semir Štilić

KKS Lech Poznań

Den 11. juni 2008 signerte Semir en fireårskontrakt med Lech Poznań. Før han kom til Lech ble han koblet til en del andre store europeiske klubber, blant disse Dinamo Zagreb, Arsenal FC, Eintracht Frankfurt og Trabzonspor.
Gjennom den raske og talentfulle spillestilen sin blir han ofte sammenlignet med Luka Modrić. Tilbake i Bosnia ble han nominert som beste spiller i den bosniske ligaen, allerede som 20-åring.
Semir scoret første gang for Lech i en kvalifiseringskamp til UEFA-cupen mot aserbajdsjanske FK Khazar Lenkoran.
Wellywood

Wellywood er det uformelle navn på New Zealands hovedstad Wellington, som ligger på Nordøya.
Navnet Wellywood, som en sammenblanding av navnene Wellington og filmbyen Hollywood, er en referanse til filmproduksjonen som ble etablert i denne byen av den kjente filmregissøren Sir Peter Jackson som blant annet har regissert filmtrilogien Ringenes herre, og det Wellingtonbaserte filmselskapet Weta Workshop som står bak produksjonen av flere spesialeffekter til mange forskjellige filmer.
I mars 2010 annonserte Wellington lufthavn planer om å lage et skilt med navnet «Wellywood» som skulle settes opp i en åsside nær byen, i kjent Hollywoodstil.
George Maurice Kelly

Biografi

Kelly ble født den 11. desember 1878 i London, England, og utdannet ved Bedford Modern School Han utvandret til USA, fikk amerikansk statsborgerskap, og sluttet seg til United States Army i 1904.
Den 16. januar 1911 var Kelly troppoffiser for det 30. infanteri da han deltok i en rekognosering med et fly fra Wright, fløyet av selskapets pilot Walter Brookins. Kelly meldte seg frivillig for flytrening og ble beordret til Aeronautical Division, U.S. Signal Corps og sendt til Curtiss School i San Diego, California. Før opplæringen var fullført ble han og to andre piloter (løytnantene Paul W. Beck og John C. Walker, Jr) sendt til Fort Sam Houston, Texas, hvor en divisjon hadde blitt etablert i mars. Premierløytnant Benjamin Foulois, hærens eneste flyver var også stasjonert på Fort Sam med det eneste operative fly, en leid Wright Modell B. Hæren hadde også akseptert levering av to nye fly, en firesylindret Modell D, og en Wright Modell B. Den 27. april 1911 ble treningen for de tre vordende piloter gjenopptatt
Den 10. mai 1911 gikk Kelly opp alene til sin pilotkvalifisering. Flyet hadde nesten havarert en uke tidigere med Walker ved rattet, og Beck hadde ødelagt det på en test-flyvning senere. Etter fem minutter i luften kom Kelly inn for landing på hva som syntes å være for stor fart, og klarte ikke å flate ut i tide. Forhjulet på flyet traff bakken, brakk gaffelen til rattet. Med kurs for infanteriets teltleier, klarte Kelly å trekke opp for å gjøre et nytt forsøk på landing. Denne gangen kom flyet ut av kontroll og havarerte, kastet Kelly 100 meter ut av flyet.
Undersøkelseskommisjonen konkluderte med at ulykken skjedde fordi den første landingen hadde skadet kontroll-systemet, og at Kelly ofret seg selv for å unngå å fly inn i leiren. Han døde av kraniebrudd på Fort Sam Houston Hospital en time etter ulykken. Han ble gravlagt i San Antonio National Cemetery.
Foulois følte at ulykken skyldtes feil av Beck (som hadde i mellomtiden blitt forfremmet til kaptein og nå kommandere liten enhet) for bruk av feil i materialer å reparere flyet etter Becks ulykke uken tidlgere sammen med Curtiss' mekaniker, men skylde på Kellys dårlige flyteknikk, som sa at da han krenget flyet for å snu seg bort fra infanterileieren traff vingen bakken. På grunn av denne ulykken avlyste sjefen manøvreren, generalmajor William Harding Carter videre treninger på fortet.
Kelly ble gravlagt i San Antonio National Cemetery San Antonio National Cemetery i San Antonio, Texas
Tour de France 1907

Endringer fra 1905

Tittelforsvareren René Pottier, stilte ikke til start, etter som han begikk selvmord tidlig i 1907. Antall etapper ble økt med 1 etappe, mens den totale lengden ble noen kilometer kortere. Poengsystemet ble nok en gang brukt for å kåre vinneren. 
Ifølge direktøren av rittet Henri Desgrange, hadde fjelletappene vært så suksessfulle at det skulle sykles i vest-Alpene. Det ble totalt fire fjelletapper. For første gang fulgte en bil med reparerte sykler bak rytterne. Den kunne gi assistanse ved mekaniske problemer.

Deltagere

Det var 110 påmeldte deltagere. 93 ryttere sto på startstreken i Paris. Ikke alle rytterne var med som konkurrenter for sammenlagttittelen. En av disse var Henri Pépin. Han hadde to innleide ryttere som syklet med ham. De overnattet på de beste hotellene og spiste på de beste restaurantene.
Georg Jensen

Liv og verk

Georg Jensen ble tidlig interessert i smedyrket og bestemte seg for å flytte til København, hvor han gikk i lære hos en gullsmed. Mellom 1895-1901 studerte han skulptur ved Kunstakademiet i København, deretter arbeidet han med skulpturell keramikk i Mogens Ballins atelier. 
Etter noen år på Bing & Grøndals porselensfabrikk, grunnla han i 1904 sin egen sølvsmie, hvor han laget sølvarbeider i jugendstil. Snart ble atelieret til firmaet Georg Jensen Sølvsmedie og allerede i 1924 åpnet han en filial på Fifth Avenue i New York City.

Firmaet Georg Jensen

Etter Georg Jensens død i 1935 overtok sønnen Jørgen Jensen (1885–1966) firmaets ledelse. Han fortsatte med å selge sølvtøy av høy kvalitet også av andre formgivere. Blant dem kan nevnes Sigvard Bernadotte, Arne Jacobsen, Verner Panton, Finn Juhl, Henning Koppel, Nina Koppel og Erik Magnussen. På 1960- og 1970-tallet ble skulpturelt utformede smykker og armbåndsur med i sortimentet, disse var formgitt av bl. a. Nanna Ditzel og Vivianna Bülow-Hübe. Men også Georgs andre sønn Søren Georg Jensen (1917–82) arbeidet som designsjef i firmaet mellom 1962-1974. Han var også skulptør og sølvsmed. 
I 1973 ble Georg Jensens varemerke kjøpt av den danske porselensfabrikken Royal Copenhagen og i 1997 ble Georg Jensen Sølvsmedie en del av Royal Scandinavian Group sammen med Royal Copenhagen, Bing & Grøndal, Holmegaard, Orrefors Kosta Boda, Boda Nova og Höganäs Keramik.
Cunene

Cunene (i Angola), eller Kunene (i Namibia) er ei elv i det sørlige Afrika.
Den har utspring i høylandet i det sentrale Angola, og renner derfra sørover til grensa mot Namibia. Den snur deretter mot vest og fra Ruacanáfallene danner den grense mellom de to landene til den renner ut i Atlanterhavet. Den er en av svært få elver i regionen som renner hele året. Den er rundt 1050 km lang, og har et nedbørfelt på 106 560 km². Middelvannføringen ved munningen er 174 m³/s.
Det ligger mange fossefall langs elva, hvorav de mest kjente er Ruacanáfallene og Epupafallene.
PA-7100

I Norge

Universitetet i Tromsø benyttet tidligere HP- 720 arbeidsstasjoner med PA-RISC 7100 prosessor og 32 MB primærhukommelse. Hver arbeidsstasjon kjørte operativsystemet HP-UX 9.0.
ITavisen

Redaksjonelt innhold

ITavisen.no prøver først og fremst å presentere nyheter om forbrukerelektronikk, videospill og informasjonsteknologi som er relevante for folk flest. Slik skiller nettstedet seg fra andre IT-relaterte nettsteder som Digi.no, Hardware.no og ITpro.no. Avisens slagord er «for deg som lever digitalt».
I tillegg har nettavisen mye stoff om videospill, og har blant annet som følge av dette en gjennomgående ung og uerfaren leserskare. Avisen satser også på tester av mobiltelefoner, program/maskinvare og spillkonsoller. Nettstedet har i stor grad skrevet om MP3, DiVX og fildeling, og regnes av mange som et talerør for «nedlastingsgenerasjonen». Artiklene har ofte en polemisk form, rettet mot myndigheter, film- og platebransje.
ITavisen har også fått kritikk for å være «nerdenes svar på Se&Hør», da terskelen for å kalle noe for en «IT-relatert nyhet» til tider kan være nokså lav. Når ITavisen skriver artikler om Apple og iPod, fremkaller dette reaksjoner blant leserne. Redaksjonen mener reaksjonene skyldes den evigvarende diskusjon om produsentrivalenes teknologiske fordeler, hovedsakelig om Microsoft vs. Apple, men også andre produsenter.

Forumet på ITavisen

ITavisen hadde også et forum som var veldig populært, men det viste seg at det ble for mye bugs og feil på siden. Mange klaget også over modereringen av forumet, og mente at reglene var for strenge. Noen av brukernes argumenter var at på andre fora kunne man bl. a lage tråder for å diskutere forskjellige emner, istedenfor å ha alt i en samle tråd for hvert spill eller annet tema. Forumet ble i 2011 oppdatert til IP-Board, en velkommen endring ettersom mange av brukerne hadde klaget lenge om at det gamle systemet var for dårlig, og hadde krevet nytt i flere år.  
I september 2012 valgte ITavisen å legge ned forumet etter at flere av moderatorene sluttet, og forumet slet med store mengder spam. Dette fikk massiv kritikk i kommentarfeltet på artikkelen.
Årnes nedre

Historisk

Første spor av bosetting på gården er i en jordebok fra 1598, der står det at Siver bodde på Nedre Årnes. Med grunnlag i tidlig bosetting regnes det som sannsynlig at gården er bebodd før svartedauden, og har lagt øde i perioden 1350-1598.
Bath County vannkraftverk

Bath County vannkraftverk (engelsk: Bath County Pumped Storage Station (PSP)) er et pumpekraftverk i Bath County i Virginia, USA, i fjellkjeden Appalachene nær grensen til nabostaten Vest-Virginia. Kraftverket for kraft fra to separate reservoaret som har en vertikal høydeforskjell på 380 meter. Installert effekt er ca. 2 100 MW.
Kraftverket eies av Dominion Generation (60 %) og Allegheny Power Station (40 %). Anlegget stod ferdig i 1985. Pumpeverket fungerer slik at det tappes vann av det øvre reservoaret i perioder med vannoverskudd eller høy etterspørsel, mens det fyres med kull eller råolje i tørke- og nedgangsperioder hvor deler av kraften brukes til å pumpe vann fra det nedre til det øvre reservoaret.
Fallhøyden (hydraulig head) er på 380 meter.
Surjektiv funksjon

En funksjon  kalles surjektiv på , og vi sier, at  er en surjeksjon av  på , hvis .
Det vil si, hvis det til hvert element  finnes minst ett element ,
slik at .
Formelt: .
Myredderkopp

Utseende

Myredderkopp er ganske stor og langbeint edderkopp. Hunnen er størst, kroppen kan bli opptil 2,2 cm lang, med et beinspenn på 7 cm. Hannen er mindre. Kroppen er todelt i en bakkropp (abdomen) og en forkropp (prosoma eller cephalothorax). Den har en bred lys langsgående stripe på hver side av kroppen. Denne stripen kan være mindre market hos unge dyr. Fargen på eldre dyr er i hovedsak mørkt brun og beige. Yngre dyr kan være ganske lyst grønne.

Levevis

Myredderkopp er en aktiv jeger og bygger ikke fangstnett, men jakter ute i det fri. Voksne (imago) finnes helst på bakken, blant vegetasjonen, eller langs bredden av mindre dammer og myrpytter. De løper gjerne på vannoverflaten. De yngre dyrene jakter også i bladverket på busker og kratt.
Hunnen spinner en eggsekk av edderkoppsilke, hvor hun legger eggene og selv vokter over dem, også etter at de er klekket.
Wimbledon-turneringen 1980

Wimbledon-turneringen 1980
Merlin Metalworks

Merlin Metalworks Inc. er en produsent av sykler, som spesialiserer seg på skreddersydde rammer i titan.

Historie

Selskapet ble etablert av Gwyn Jones, Gary Helfrich, og Mike Augspurger i Cambridge, Massachusetts i 1986 som det første selskapet for produksjon av sykkelrammer og konkurranserullestoler i titan.
Selskapet benyttet unike produksjonsmetoder, deriblant en spesiell form for sveising som resulterte i en mer estetisk skjøt.
Den første rammen Merlin produserte var en terrengsykkel for den regjerende amerikanske mester Joe Murray. I det følgende året begynte selskapet samarbeid med Tom Kellogg, som hjalp til med utvikling av den første landeveisrammen i 3/2.5 titan.
Etterhvert laget selskapet en rullestol for Bob Hall, som ble den første person til å delta i Boston Maraton med rullestol.
Et år etter etableringen forlot Augspurger Merlin og startet One-Off Titanium i Florence Massachusetts, et selskap som spesialiserte seg i eksperimentelle og skreddersydde deler for sykler.
I 1990 begynte landeveislaget Subaru-Montgomery, med ryttere som Lance Armstrong, Steve Hegg, og Ken Carpenter, et samarbeid med Merlin som skulle vare tre år. Greg LeMond benyttet også rammen for sitt «Z cycling team» i 1992.
I 1994 introduserte Merlin den første cruiser-sykkel kalt Newsboy. Den ble re-introdusert i 2002 med demping foran og skivebremser.
I 1995 vant Rob Kish sitt tredje Race Across America på en Merlin Extralight ramme.

Oppkjøp

Selskapet Saucony kjøpte Merlin in 1998. Mange ansatte, deriblant Rob Vandermark, forlot Merlin og etablerte Seven Cycles. Gwyn Jones var den eneste av de opprinnelige gründerne som ble ved selskapet. As a result of Saucony's ownership, sales of Merlin frame declined, as stocks were left piling high.
Merlin Metalworks ble solgt til American Bicycle Group i 2000 som flyttet selskapet til Chattanooga Tennessee.  The American Bicycle Group eier idag Merlin, Litespeed, Quintana Roo og komponentprodusenten Real Designs.
Tungestølen turisthytte

Tungestølen turisthytte er ei privateid turisthytte i Luster i Sogn og Fjordane. Hytta ligger i dalen nord for Veitastrond, i møtningspunktet mellom Langedalen og Austerdalen, ved sørsiden av fjellet Skyttarpiggen. Den ble åpnet i 1910, og ble utvidet med bidrag fra Den Norske Turistforening (DNT) i 1936 og på 1960-tallet. Nytt toalettanlegg ble bygd i 2010. Pr. 2011 hadde hytta 16 sengeplasser.
Hytta på Tungestølen ble i mange år drevet av Lasse og Anna Nesset. Lasse ble ansatt som fjellfører av DNT da hytta ble åpnet i 1910. Barna deres, Randi og Nils Nesset, drev senere hytta; Randi fram til 1984.
Natt til 26. desember 2011 ble Tungestølen turisthytte ødelagt av vinden under ekstremværet Dagmar. Både hovedbygningen og soveannekset ble blåst av grunnmuren. Hovedbygningen ble helt knust, mens annekset ble kastet ned i skråningen nedenfor. Hytta sto tom da den ble rammet av uværet.